3. การประกอบธุรกิจของแต่ละสายผลิตภัณฑ์

ธนาคารทหารไทย จำกัด (มหาชน) ประกอบธุรกิจธนาคารพาณิชย์
โดยดำเนินธุรกิจตามหลักเกณฑ์พระราชบัญญัติการธนาคารพาณิชย์และประกาศอื่น ๆ
ที่เกี่ยวข้องตามประกาศของธนาคารแห่งประเทศไทย
ตลอดจนพระราชบัญญัติหลักทรัพย์และตลาดหลักทรัพย์
และหลักเกณฑ์ของคณะกรรมการกำกับหลักทรัพย์และตลาดหลักทรัพย์
และสำนักงานคณะกรรมการกำกับหลักทรัพย์และตลาดหลักทรัพย์ โดยธนาคารได้แบ่งสาย ผลิตภัณฑ์
และแบ่งกลุ่มประเภทลูกค้า (Customer Segmentation) ที่ชัดเจน คือ
กลุ่มลูกค้าธุรกิจขนาดกลางและขนาดย่อม (SME) กลุ่มลูกค้าพรีเมียร์ (Premier) กลุ่มลูกค้าทั่วไป
(Mass) กลุ่มลูกค้านักเรียนนักศึกษา (Student) และกลุ่มลูกค้าธุรกิจขนาดใหญ่ (Wholesale)
เพื่อผลในการพัฒนาผลิตภัณฑ์ใหม่ ๆ ตอบสนองความต้องการของลูกค้าแต่ละกลุ่มอย่างเป็นระบบ
ซึ่งมุ่งเน้นผลประโยชน์ที่ลูกค้าจะได้รับทั้งด้านธุรกรรมทางการเงิน และด้านบริการแบบครบวงจร
โดยผ่านสาขาของธนาคารทั่วประเทศที่ได้รับการพัฒนาให้เป็นจุดขายอย่างเต็มรูปแบบ นอกจากนี้
เพื่อเพิ่มความสะดวกให้แก่ลูกค้าในการใช้บริการ ธนาคารได้พัฒนาช่องทางการใช้บริการที่ทันสมัย
สะดวก รวดเร็ว ด้วยการให้บริการด้วยตนเองผ่านบริการ TMB Direct 8 ช่องทาง เช่น TMB
Direct ATM, TMB Direct Deposit, TMB Direct Internet Banking, TMB Direct
Phone Banking, TMB Direct Call Center เป็นต้น

(1) ลักษณะบริการ

ธนาคารมุ่งให้บริการที่ครบวงจรแก่ลูกค้า ในส่วนที่เกี่ยวกับธนาคารพาณิชย์ที่สร้างรายได้ ดอกเบี้ย
และธุรกิจบริการทางด้านการเงินประเภทต่าง ๆ ที่สร้างรายได้จากค่าธรรมเนียม (fee-based
income) ดังนี้

1. ธุรกิจธนาคารพาณิชย์ เป็นการประกอบธุรกิจตาม พ.ร.บ. ธนาคารพาณิชย์ ได้แก่
การรับฝากเงิน การปล่อยสินเชื่อ การรับโอนเงิน การรับแลกเปลี่ยนเงินตราต่างประเทศ เป็นต้น

2. ธุรกิจวิเทศธนกิจ ให้บริการในรูปของเงินฝาก การให้กู้ยืม และบริการทางการเงินอื่น ๆ เช่น
การให้บริการซื้อขายเงินตราต่างประเทศ การอาวัล การรับรองหรือค้ำประกันหนี้ใด ๆ
ที่เป็นเงินตราต่างประเทศ บริการจองอัตราแลกเปลี่ยนล่วงหน้า (Forward Exchange Rate)

3. ธุรกิจวาณิชธนกิจ ได้แก่ การเป็นที่ปรึกษาทางการเงิน ธุรกิจตัวแทนการจำหน่ายหน่วย
ลงทุนและตราสารทุน ค้าและจัดจำหน่ายหลักทรัพย์อันเป็นตราสารแห่งหนี้
การบริหารกองทุนสำรองเลี้ยงชีพ การบริหารกองทุนส่วนบุคคล การรับฝากหลักทรัพย์
(Custodian)

4. ธุรกิจเกี่ยวกับเงินตราต่างประเทศ บริการรับซื้อ – ขายเงินตราต่างประเทศที่เป็นธนบัตร
รับซื้อดร๊าฟท์ต่างประเทศ ขาย – รับซื้อเช็คเดินทาง ขายดร๊าฟท์ต่างประเทศของธนาคาร
เช็คต่างประเทศ เรียกเก็บ โอนเงินระหว่างประเทศ บัญชีเงินฝากต่างประเทศ

5. ธุรกิจเกี่ยวกับการให้บริการบัตรเครดิต (Credit Card) และบัตรเงินสด (ATM)
ให้บริการที่ช่วยเพิ่มความสะดวกแก่ลูกค้า
ในการใช้บริการด้านการเงินโดยไม่ต้องมาติดต่อที่ธนาคารไม่ว่าจะเป็นการถอนเงินสด
การโอนเงินระหว่างบัญชี สอบถามยอดคงเหลือ ชำระสินเชื่อ ค่าใช้จ่ายบัตรเครดิต
ค่าใช้จ่ายสาธารณูปโภค ฯลฯ

6. บริการอื่น ๆ ได้แก่ บริการทางด้าน Electronic Banking
ซึ่งเป็นบริการที่ธนาคารเริ่มให้บริการ เป็นต้น

(2) การตลาดและภาวะการแข่งขัน

- นโยบายและลักษณะการตลาดของผลิตภัณฑ์และบริการที่สำคัญ

การดำเนินธุรกิจธนาคารพาณิชย์ในปี 2544 ทุกแห่งอยู่ในช่วงของการปรับตัวและปรับกลยุทธ์
เพื่อสร้างความมั่นคง เพิ่มประสิทธิภาพ และรักษาส่วนแบ่งทางการตลาด
ด้วยการเร่งปรับโครงสร้างองค์กรให้สอดคล้องกับการแข่งขันด้านการตลาด
และลดค่าใช้จ่ายด้านดำเนินการ เช่น ปรับเปลี่ยนวิธีการปฏิบัติงานของสาขาให้เป็นจุดขาย
ตลอดจนปรับลดจำนวนพนักงานให้เหมาะสม ควบคู่กับการพยายามสร้างรายได้ด้าน
ค่าธรรมเนียมทดแทนรายได้ดอกเบี้ยที่ลดลงตามปริมาณสินเชื่อที่เติบโตไม่ได้ตามเป้าหมาย ดังนั้น
ภาวการณ์ แข่งขันในปี 2544 ถือว่ามีการแข่งขันที่สูงมากปีหนึ่ง
เพื่อให้สามารถแสดงผลการดำเนินงานในเชิงบวก
และสร้างภาพพจน์ที่ดีเป็นที่ยอมรับของลูกค้าและประชาชนทั่วไป

สำหรับผลการดำเนินงานของระบบธนาคารพาณิชย์ในปี 2544 มีรายละเอียด ดังนี้

ด้านสินเชื่อ อัตราเติบโตทั้งระบบหดตัวลงร้อยละ 5.65 เมื่อเทียบกับปี 2543 จำนวน 221,972
ล้านบาท ซึ่งธนาคารพาณิชย์ต่าง ๆ มุ่งเน้นในการขยายสินเชื่อสำหรับธุรกิจขนาดกลางและขนาดย่อม
(SMEs) เพื่อสนับสนุนความแข็งแกร่งภาคธุรกิจให้ฟื้นตัวแบบยั่งยืน
แต่สภาพเศรษฐกิจโดยรวมยังไม่เอื้ออำนวยและสร้างความมั่นใจให้แก่ผู้ประกอบที่จะขยายธุรกิจ
จึงทำให้แต่ละธนาคารไม่สามารถเพิ่มสินเชื่อด้านนี้ได้ตามเป้าหมาย
นอกจากสินเชื่อดังกล่าวธนาคารพาณิชย์ยังมุ่งเน้นขยายสินเชื่อบุคคล สินเชื่อเคหะอย่างต่อเนื่อง
และดำเนินการอย่างจริงจัง ทำให้สภาพการแข่งขันรุนแรงทั้งด้านราคาและกลยุทธ์ต่าง ๆ

ด้านเงินฝาก อัตราเติบโตทั้งระบบร้อยละ 3.68 เพิ่มจากปี 2543 จำนวน 170,219 ล้านบาท
สภาพคล่องของระบบธนาคารพาณิชย์ยังอยู่ในเกณฑ์สูงตลอดปี 2544
ดังนั้นอัตราดอกเบี้ยเงินฝากจึงมีการประกาศลดอย่างต่อเนื่องตลอดปี
ซึ่งเป็นอีกปีหนึ่งที่ไม่มีการแข่งขันช่วงชิงลูกค้าเงินฝาก นอกจากนี้
ลูกค้ายังมีทางเลือกลงทุนนอกเหนือจากการฝากเงิน
โดยลงทุนในหลักทรัพย์หรือตราสารการเงินประเภทต่าง ๆ

ด้านการปรับโครงสร้างลดหนี้ NPL จากการที่ภาครัฐได้ก่อตั้ง บสท. รับโอนภาระหนี้ NPL
จากธนาคารพาณิชย์ทั้งระบบในปี 2544 ส่งผลให้ธนาคารพาณิชย์ต่าง ๆ
ต้องเร่งปรับโครงสร้างหนี้เพื่อลด ภาระหนี้ NPL อย่างจริงจังและถือเป็นนโยบายที่สำคัญ ดังนั้น ณ
สิ้นปี 2544 ภาระหนี้ NPL ทั้งระบบลดลงจำนวน 366,825 ล้านบาท คิดเป็นร้อยละ 9.90
ของสินเชื่อทั้งระบบ (รวมทั้งโอนภาระหนี้ NPL เข้า บสท. ด้วย)

ด้านบัตรเครดิต และบัตรเดบิต ก็เป็นอีกปีหนึ่งที่ธนาคารพาณิชย์
และผู้ประกอบการด้านบัตรเครดิตที่ไม่ใช่ธนาคารพาณิชย์มีการแข่งขันช่วงชิงลูกค้าอย่างรุนแรง
ด้วยกลยุทธ์สารพัดรูปแบบ ทั้งการเพิ่มจำนวนสมาชิกผู้ถือบัตร
และการเพิ่มยอดการใช้บัตรชำระค่าสินค้าบริการ ซึ่งเป็นการแข่งขันเข้าตลาดครอบคลุมทุกพื้นที่
ซึ่งอาจจะกล่าวได้ว่าคนที่มีสิทธิถือบัตรเครดิตขณะนี้ ได้เป็นสมาชิกถือบัตรเครดิตของธนาคารพาณิชย์
หรือบริษัทที่ออกบัตรเกือบหมดทั้งตลาดแล้ว

ด้านระบบการชำระเงิน ธนาคารพาณิชย์ต่าง ๆ ได้เร่งพัฒนาระบบการชำระเงิน
เพื่ออำนวยความสะดวกในการชำระเงิน โอนเงิน ด้วยวิธีการที่หลากหลาย
ซึ่งเป็นการปรับกลยุทธ์เพิ่มรายได้ด้าน ค่าธรรมเนียมอย่างเป็นระบบ
ดังนั้นการแข่งขันด้านนี้จึงเพิ่มความรุนแรงมากขึ้น
ด้วยการพัฒนาเทคโนโลยีให้ทันสมัยเป็นที่ยอมรับของลูกค้า

สรุปสภาวการณ์ประกอบธุรกิจธนาคารพาณิชย์ ในปี 2544 สภาพแวดล้อมภายนอก
ทั้งด้านเศรษฐกิจภายในประเทศ และต่างประเทศ ยังไม่เอื้ออำนวยต่อการขยายตัวภาคธุรกิจ
โดยเฉพาะเหตุการณ์ก่อการร้ายในสหรัฐอเมริกา และการไม่ฟื้นตัวด้านเศรษฐกิจของประเทศญี่ปุ่น
แม้ว่าภาครัฐพยายามเข้ามาให้การสนับสนุน ผ่อนคลายกฎระเบียบข้อบังคับบางอย่าง
แต่ในภาคปฏิบัติยังไม่ได้รับการตอบสนองอย่างชัดเจน
ทางการจึงใช้ธนาคารของรัฐเป็นเครื่องมือสนองนโยบายในการให้บริการ
ทำธุรกรรมทางการเงินได้เหมือนกับธนาคารพาณิชย์เพิ่มขึ้น จึงสร้างแรงกดดัน
สร้างการแข่งขันในการประกอบธุรกิจธนาคารพาณิชย์
ธนาคารพาณิชย์จึงต้องปรับกลยุทธ์และการดำเนินงานให้สามารถประกอบธุรกิจได้อย่างมั่นคงยั่งยืนต่อไป

- ภาวะการแข่งขัน

ในสภาวะปัจจุบัน ภาคธุรกิจการธนาคารพาณิชย์ได้มีการปฏิรูปตนเองอย่างจริงจัง เพื่อความ
อยู่รอดภายใต้ความกดดันของภาวะเศรษฐกิจ
โดยไม่จำเป็นต้องรอความช่วยเหลือจากทางภาครัฐบาลเพียงประการเดียว
รวมทั้งมีการปรับปรุงโครงสร้างในการดำเนินงาน พัฒนาระบบ บุคลากร และผลิตภัณฑ์ทาง การเงิน
เพื่อให้เข้าถึงกลุ่มลูกค้าให้ได้มากที่สุด

ทั้งนี้
แนวทางการแข่งขันของธุรกิจธนาคารพาณิชย์ส่วนใหญ่ได้หันมาให้ความสนใจกับกลุ่มลูกค้ารายย่อยมากขึ้น
เพราะเป็นกลุ่มลูกค้าที่ยังมีโอกาสในการทำธุรกิจ ให้ผลตอบแทนสูง
และสามารถกระจายฐานลูกค้าได้ในวงกว้าง ทำให้มีความเสี่ยงต่ำลง โดยในปีที่ผ่านมา
ธนาคารพาณิชย์ส่วนใหญ่ได้กำหนดนโยบาย ที่มุ่งเน้นในด้าน Retail Banking เป็นหลัก
โดยมีการนำกลยุทธ์ต่าง ๆ ทั้งรูปแบบการเสนออัตราดอกเบี้ยต่ำ การผ่อนปรนเงื่อนไข
และเพิ่มสิทธิประโยชน์ เพื่อช่วงชิงฐานลูกค้ารายย่อยและหารายได้เพิ่มขึ้น ทั้งจากอัตรา
ดอกเบี้ยและค่าธรรมเนียม

ในปัจจุบันประเทศไทยมีธนาคารพาณิชย์และสาขาธนาคารต่างประเทศเปิดดำเนินการอยู่ 31
ธนาคาร เป็นธนาคารพาณิชย์ไทย 13 ธนาคาร และสาขาของธนาคารต่างประเทศ 18 ธนาคาร
มีสาขารวมทั้งหมด 3,701 สาขาซึ่งธนาคารพาณิชย์ขนาดใหญ่ 4
อันดับแรกครองส่วนแบ่งการตลาดมากกว่าร้อยละ 60
ในขณะที่ธนาคารทหารไทยซึ่งจัดอยู่ในธนาคารพาณิชย์อันดับ 6 เมื่อพิจารณาจากด้านสินทรัพย์
โดยมีส่วนแบ่งทางการตลาดในด้านเงินฝาก และสินเชื่อ ร้อยละ 6.27 และ 7.36 ตามลำดับ
โดยที่ธนาคารพาณิชย์ไทยทั้ง 13 แห่งมีขนาดของสินทรัพย์ เงินฝาก เงินให้สินเชื่อสุทธิ
และฐานะเงินกองทุน ณ เดือนธันวาคม 2544 ดังนี้

+--------------+------+-----+------+-----+------+-----+------+-----+
| ธนาคาร       | สิน   |     | เง   |     | เง   |     | เงินก |     |
|              | ทรัพย์ |     | ินฝาก |     | ินให้ส |     | องทุน |     |
|              |      |     |      |     | ินเชื่อ |     |      |     |
+--------------+------+-----+------+-----+------+-----+------+-----+
|              | จำนว | ส่วน | จำนว | ส่วน | จำนว | ส่วน | จำนว | ส่วน |
|              | นเงิน | แบ่ง | นเงิน | แบ่ง | นเงิน | แบ่ง | นเงิน | แบ่ง |
|              |      |     |      |     |      |     |      |     |
|              | (ล้าน | ต   | (ล้าน | ต   | (ล้าน | ต   | (ล้าน | ต   |
|              | บาท) | ลาด | บาท) | ลาด | บาท) | ลาด | บาท) | ลาด |
|              |      | (%) |      | (%) |      | (%) |      | (%) |
+--------------+------+-----+------+-----+------+-----+------+-----+
| กรุงเทพ       | 1    | 22  | 1    | 22  | 718  | 19  | 88   | 20  |
|              | ,248 | .04 | ,071 | .34 | ,142 | .37 | ,579 | .28 |
|              | ,748 |     | ,931 |     |      |     |      |     |
+--------------+------+-----+------+-----+------+-----+------+-----+
| กรุงไทย       | 976  | 17  | 866  | 18  | 700  | 18  | 61   | 13  |
|              | ,468 | .24 | ,955 | .07 | ,413 | .89 | ,076 | .98 |
+--------------+------+-----+------+-----+------+-----+------+-----+
| กสิกรไทย      | 774  | 13  | 664  | 13  | 466  | 12  | 66   | 15  |
|              | ,385 | .67 | ,846 | .85 | ,140 | .58 | ,707 | .27 |
+--------------+------+-----+------+-----+------+-----+------+-----+
| ไทยพาณิชย์     | 715  | 12  | 600  | 12  | 456  | 12  | 77   | 17  |
|              | ,391 | .63 | ,990 | .52 | ,267 | .31 | ,923 | .84 |
+--------------+------+-----+------+-----+------+-----+------+-----+
| กรุงศรีอยุธยา   | 438  | 7   | 372  | 7   | 342  | 9   | 41   | 9   |
|              | ,560 | .74 | ,250 | .76 | ,277 | .23 | ,099 | .41 |
+--------------+------+-----+------+-----+------+-----+------+-----+
| ทหารไทย      | 369  | 6   | 300  | 6   | 272  | 7   | 36   | 8   |
|              | ,062 | .51 | ,894 | .27 | ,708 | .36 | ,675 | .40 |
+--------------+------+-----+------+-----+------+-----+------+-----+
| นครหลวงไทย   | 297  | 5   | 262  | 5   | 209  | 5   | 13   | 3   |
|              | ,840 | .26 | ,153 | .46 | ,574 | .65 | ,120 | .00 |
+--------------+------+-----+------+-----+------+-----+------+-----+
| ไทยธนาคาร    | 271  | 4   | 168  | 3   | 137  | 3   | 12   | 2   |
|              | ,202 | .79 | ,935 | .52 | ,854 | .72 | ,582 | .88 |
+--------------+------+-----+------+-----+------+-----+------+-----+
| ศรีนคร        | 189  | 3   | 173  | 3   | 135  | 3   | 9    | 2   |
|              | ,946 | .35 | ,389 | .61 | ,929 | .67 | ,804 | .24 |
+--------------+------+-----+------+-----+------+-----+------+-----+
| เอเชีย        | 159  | 2   | 139  | 2   | 109  | 2   | 12   | 2   |
|              | ,372 | .81 | ,419 | .91 | ,106 | .94 | ,706 | .91 |
+--------------+------+-----+------+-----+------+-----+------+-----+
| ดีบีเอส ไทยทนุ  | 99   | 1   | 77   | 1   | 75   | 2   | 10   | 2   |
|              | ,019 | .75 | ,173 | .61 | ,245 | .03 | ,503 | .40 |
+--------------+------+-----+------+-----+------+-----+------+-----+
| สแตนดาร์ช     | 69   | 1   | 57   | 1   | 62   | 1   | 3    | 0   |
| าร์เตอร์ดนครธน | ,920 | .23 | ,650 | .20 | ,074 | .67 | ,233 | .74 |
+--------------+------+-----+------+-----+------+-----+------+-----+
| ยูโอบี รัตนสิน   | 54   | 0   | 42   | 0   | 21   | 0   | 2    | 0   |
|              | ,929 | .97 | ,045 | .88 | ,144 | .57 | ,742 | .63 |
+--------------+------+-----+------+-----+------+-----+------+-----+
| รวม          | 5    | 100 | 4    | 100 | 3    | 100 | 436  | 100 |
|              | ,664 | .00 | ,798 | .00 | ,706 | .00 | ,747 | .00 |
|              | ,841 |     | ,630 |     | ,874 |     |      |     |
+--------------+------+-----+------+-----+------+-----+------+-----+

ที่มา : ธพ. 1.1

จะเห็นได้ว่าการแข่งขันในกลุ่มลูกค้ารายย่อยระหว่างธนาคารพาณิชย์ด้วยกัน
ค่อนข้างรุนแรงและมีความต่อเนื่อง เนื่องจากยังมีบริษัทที่ดำเนินกิจการคล้ายกับสถาบันการเงิน หรือ
Non-Bank ซึ่งเข้ามาแข่งขันในระบบด้วยเช่นกัน
บริษัทเหล่านี้มีข้อได้เปรียบในด้านระเบียบการดำเนินการ
เนื่องจากธนาคารพาณิชย์ต้องอยู่ภายใต้การกำกับดูแลของธนาคารแห่งประเทศไทย
ซึ่งมีกฎระเบียบและข้อบังคับในการปฏิบัติ
ในขณะที่บริษัทเหล่านี้ไม่มีระเบียบปฏิบัติในการประกอบธุรกิจ ทำให้มีความได้เปรียบในการแข่งขัน

ทั้งนี้
การพัฒนาศักยภาพการแข่งขันในกลุ่มลูกค้ารายย่อยของธนาคารพาณิชย์มีความเป็นไปได้หลายแนวทาง
เช่น การปรับปรุงบริการและผลิตภัณฑ์ทางการเงิน อันประกอบด้วย ผลิตภัณฑ์เงินฝาก
ผลิตภัณฑ์สินเชื่อ ผลิตภัณฑ์ด้านบัตรการเงิน
การเปลี่ยนแปลงโครงสร้างการดำเนินงานด้านสาขาเพื่อให้เข้าถึง ลูกค้าได้มากขึ้น
รวมทั้งการพัฒนาระบบเทคโนโลยี หรือธนาคารอิเล็กทรอนิกส์
ซึ่งสามารถนำมาใช้ประกอบกับผลิตภัณฑ์ทางการเงินได้ ดังนั้น
การให้บริการของธนาคารพาณิชย์จึงมีการนำเทคโนโลยีเข้ามาเป็นองค์ประกอบหลักมากขึ้นเพื่ออำนวยความสะดวกให้กับลูกค้า
ส่งผลให้เทคโนโลยีสมัยใหม่เป็นนวัตกรรมทางการเงินที่ธนาคารพาณิชย์ส่วนใหญ่เล็งเห็นว่ามีศักยภาพที่จะพัฒนาเป็นธุรกรรมหลักในการให้บริการแก่ลูกค้าในอนาคต

ธนาคารพาณิชย์จึงจำเป็นต้องตรวจสอบสภาพแวดล้อมทางการตลาด
โดยศึกษาการเปลี่ยนแปลงพฤติกรรมของผู้บริโภค และมีการบริหารและการจัดการที่ดี
โดยให้ความสำคัญกับการบริหารความเสี่ยง และวินัยทางการเงินของลูกค้าอย่างจริงจัง
เพื่อให้มีโครงสร้างการบริหารงานที่เหมาะสม

(3) การจัดหาผลิตภัณฑ์หรือบริการ

(3.1) แหล่งที่มาของเงินทุน

ธนาคารมีนโยบายในการจัดหาเงินทุนของธนาคาร
เพื่อให้สอดคล้องกับหลักเกณฑ์การดำรงเงินกองทุนตามที่ธนาคารแห่งประเทศไทยและทางการเห็นชอบ
โดย ณ วันที่ 31 ธันวาคม 2544 ธนาคารฯ ดำรงเงินกองทุนเท่ากับ 36,674.54 ล้านบาท
โดยแยกเป็นเงินกองทุนชั้นที่ 1 เท่ากับ 22,970.26 ล้านบาท และเงินกองทุนชั้นที่ 2 เท่ากับ
13,704.28 ล้านบาท และมีรายละเอียดตามลักษณะของทุนดังต่อไปนี้

เงินกองทุนตามกฎหมาย

หน่วย : ล้านบาท

+-------------------------------------+-----------+--------+----------+
|                                     | 31 ธันวาคม |        |          |
|                                     | 2544      |        |          |
+-------------------------------------+-----------+--------+----------+
| เงินกองทุนชั้นที่ 1                       |           |        |          |
+-------------------------------------+-----------+--------+----------+
| ทุนที่ออกและเรียกชำระแล้ว ส่วนเกินมูลค่าหุ้น   |           |        |          |
+-------------------------------------+-----------+--------+----------+
| หุ้นสามัญและหุ้นบุริมสิทธิ                   |           | 45,    |          |
|                                     |           | 480.38 |          |
+-------------------------------------+-----------+--------+----------+
| สำรองตามกฎหมาย                      |           | 2,     |          |
|                                     |           | 100.00 |          |
+-------------------------------------+-----------+--------+----------+
| สำรองอื่น                             |           | 8,     |          |
|                                     |           | 717.17 |          |
+-------------------------------------+-----------+--------+----------+
| ขาดทุนสุทธิคงเหลือหลังการจัดสรร           |           | (43,2  |          |
|                                     |           | 84.67) |          |
+-------------------------------------+-----------+--------+----------+
| หุ้นกู้ด้อยสิทธิควบหุ้นบุริมสิทธิ                |           | 9,     |          |
|                                     |           | 957.38 |          |
+-------------------------------------+-----------+--------+----------+
| รวม                                 |           | 22,    |          |
|                                     |           | 970.26 |          |
+-------------------------------------+-----------+--------+----------+
|                                     |           |        |          |
+-------------------------------------+-----------+--------+----------+
| เงินกองทุนชั้นที่ 2                       |           |        |          |
+-------------------------------------+-----------+--------+----------+
| มูลค่าเพิ่มจากการตีราคาที่ดิน               |           | 617.47 |          |
+-------------------------------------+-----------+--------+----------+
| มูลค่าเพิ่มจากการตีราคาอาคาร             |           | 41.69  |          |
+-------------------------------------+-----------+--------+----------+
| เงินสำรองสำหรับสินทรัพย์จัดชั้นปกติ          |           | 1,     |          |
|                                     |           | 560.00 |          |
+-------------------------------------+-----------+--------+----------+
| หุ้นกู้ด้อยสิทธิ                           |           | 11,    |          |
|                                     |           | 485.12 |          |
+-------------------------------------+-----------+--------+----------+
| รวม                                 |           | 13,    |          |
|                                     |           | 704.28 |          |
+-------------------------------------+-----------+--------+----------+
| รวมทั้งสิ้น                             |           | 36,    |          |
|                                     |           | 674.54 |          |
+-------------------------------------+-----------+--------+----------+

(3.2) การให้กู้ยืม

- นโยบายเกี่ยวกับการให้กู้ยืม

ธนาคารมีนโยบายการให้กู้ยืมทั้งในระยะสั้นเพื่อใช้หมุนเวียนในธุรกิจ และการให้กู้ยืมในระยะยาว
เพื่อการลงทุนในสินทรัพย์ที่เสริมสร้างความมั่นคงทางเศรษฐกิจ โดยวางแนวทางการให้กู้ยืม ดังนี้

1. สนับสนุนธุรกิจอุตสาหกรรมที่นำรายได้เข้าประเทศ และมีการจ้างงานในภาคเศรษฐกิจสำคัญ
โดยเน้นส่งเสริมการขยายฐานธุรกิจ SMEs ตลอดจนสินเชื่อรายย่อย

2. เป็นธุรกิจที่มีแนวโน้มแจ่มใส และมีอัตราผลตอบแทนดี หลีกเลี่ยงการให้กู้ยืมแก่ธุรกิจที่เก็งกำไร
หรือขาดจรรยาบรรณ ไม่รับผิดชอบต่อสังคม

3. การให้กู้ยืมจะพิจารณาความเหมาะสมในด้านศักยภาพผลประกอบการของธุรกิจ
หรือรายได้ของบุคคล ตลอดจนความสามารถในการชำระคืนเงินให้กู้ยืมเป็นหลักประเด็นหลัก
โดยจะพิจารณาความมั่นคงของหลักทรัพย์ค้ำประกันเป็นประเด็นรองควบคู่กันไปด้วย

4. ผลตอบแทนของธนาคารจากเงินให้กู้ยืมจะกำหนด Pricing ตามภาวะสภาพคล่อง
และต้นทุนของธนาคาร โดยพิจารณาร่วมกับสภาพการแข่งขันในตลาดเงินด้วย

- การบริหารความเสี่ยงจากการให้กู้ยืม

(ดูปัจจัยความเสี่ยงหน้า 3)

- การปรับโครงสร้างหนี้ เปิดเผยรายละเอียดตามมาตรฐานการบัญชีฉบับที่ 34
และวิเคราะห์โอกาสที่หนี้ดังกล่าว จะกลายเป็นหนี้ที่มีปัญหาอีกครั้ง

1. มีจำนวน 43 ราย ยอดหนี้คงเหลือ 19,854 ล้านบาท

2. ส่วนใหญ่ลูกหนี้สามารถผ่อนชำระได้ตามเงื่อนไข และจัดเป็นหนี้ปกติ

- การควบคุมดูแลการอนุมัติการให้กู้ยืม

1. แต่ละรายหรือกลุ่มกิจการในเครือเดียวกัน ให้กู้ยืมไม่เกินร้อยละ 25 ของเงินกองทุนชั้นที่ 1

2. การควบคุมการให้กู้ยืมแก่ธุรกิจด้านใดด้านหนึ่งไม่ให้มีวงเงินสูงเกินไป
จนอาจเสีย-หายแก่ธนาคาร ในกรณีที่ธุรกิจดังกล่าวโดยรวมอาจประสบภาวะล้มเหลว

3. กำหนดความเพียงพอของหลักประกันต่อวงเงินสินเชื่อ
ไม่ให้เกินราคาประเมินของหลักประกันและพยายามควบคุมให้มี Clean Credit ได้ไม่เกินร้อยละ
10 ของหนี้สินหมุนเวียนของกิจการ ที่ให้กู้ยืมโดยพิจารณาความเหมาะสมแต่ละรายไป

4. การอนุมัติเงินให้กู้ยืมแต่ละราย กำหนดให้มีการวิเคราะห์ความเสี่ยงในด้านต่าง ๆ
โดยจะต้องมีเหตุผลหรือแนวทางป้องกันหรือลดความเสี่ยงที่อาจเกิดขึ้นในระดับที่ธนาคารรับได้

5. ธนาคารกำหนดให้มีการกระจายอำนาจ
การอนุมัติวงเงินให้กู้ยืมของคณะกรรมการพิจารณาสินเชื่อหลายระดับ
เพื่อมิให้อำนาจอนุมัติตกอยู่แก่คณะใดคณะหนึ่งมากเกินไป

6. ธนาคารกำหนดให้มีหน่วยงานสอบทานการอนุมัติ และการใช้เงินให้กู้ยืมให้ถูกต้องตามระเบียบ
หลักเกณฑ์ของธนาคารและทางการ โดยเป็นหน่วยงานที่ดำเนินงานอย่างอิสระและไม่รวมอยู่ใน
องค์คณะฯ อนุมัติ

7. ธนาคารมีคณะกรรมการตรวจสอบ (Audit Committee)
ที่ดำเนินงานเป็นอิสระไม่ขึ้นอยู่กับฝ่ายจัดการของธนาคาร
มีอำนาจสอบทานการดำเนินงานด้านสินเชื่อทุกขั้นตอนของธนาคาร

- การติดตามผล

1. มีรายงานติดตามผลการปฎิบัติตามมติอนุมัติสินเชื่อทุกสัปดาห์ จนกระทั่งลูกค้าเบิกใช้สินเชื่อ

2. มีรายงานการอำนวยสินเชื่อจำแนกตามภาคธุรกิจต่าง ๆ
เปรียบเทียบกับเป้าหมายของธนาคารทุกเดือน

3. มีรายงานสินเชื่อค้างชำระจำแนกตามจำนวนเดือนค้างชำระของแต่ละหน่วยงาน
เพื่อใช้ติดตามลูกหนี้

4. เมื่อลูกหนี้ค้างชำระ 1 เดือน ธนาคารจะส่งหนังสือแจ้งให้ชำระหนี้

5. เมื่อลูกหนี้ค้างชำระ 2 เดือน ธนาคารจะส่งหนังสือทวงถามครั้งที่ 2 ให้ชำระหนี้

6. เมื่อลูกหนี้ค้างชำระ 3 เดือน ธนาคารจะยื่นหนังสือโนติ๊ส

7. ลูกหนี้ที่เริ่มค้างชำระตั้งแต่ 1 เดือนขึ้นไปดังกล่าว นอกเหนือจากส่งหนังสือทวงถามแล้ว
ธนาคารจะมีเจ้าหน้าที่ติดตามเพื่อแก้ไขปัญหาของลูกหนี้เป็นระยะ
รวมถึงการเจรจาปรับปรุงโครงสร้างหนี้
โดยกำหนดเงื่อนไขการชำระหนี้ใหม่ที่ผ่อนปรนตามความสามารถของลูกหนี้
หากไม่ได้ผลธนาคารจะเรียกหนี้คืนโดยใช้วิธีการฟ้องร้องทางศาลเพื่อประนอมหนี้
หรือฟ้องบังคับคดีต่อไป

(3.3) สัดส่วนการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหาร

- สัดส่วนเงินฝากจากกิจการที่เกี่ยวข้องกับผู้บริหาร ร้อยละ 0.47

  - สัดส่วนเงินให้สินเชื่อและดอกเบี้ยค้างรับแก่กิจการที่เกี่ยวข้องกับผู้บริหาร

ร้อยละ 19.16

(3.4) ความสามารถในการดำรงเงินกองทุน

ตามประกาศธนาคารแห่งประเทศไทย
กำหนดให้ธนาคารพาณิชย์ที่จดทะเบียนในประเทศดำรงเงินกองทุนเป็นอัตราส่วนกับสินทรัพย์
และภาระผูกพันไม่ต่ำกว่าร้อยละ 8.5 โดยมีเงื่อนไขว่าเงินกองทุน ชั้นที่ 1
ต้องเป็นอัตราส่วนไม่ต่ำกว่าร้อยละ 4.25 ของสินทรัพย์และภาระผูกพัน

ณ วันที่ 31 ธันวาคม 2544 ธนาคารดำรงอัตราส่วนเงินกองทุนต่อสินทรัพย์เสี่ยงเท่ากับ ร้อยละ
12.53 สูงกว่าเกณฑ์ขั้นต่ำของธนาคารแห่งประเทศไทย

อัตราส่วนเงินกองทุนต่อสินทรัพย์เสี่ยง

  อัตราร้อยละ

  ----------------- ------------- ------------- ------------------------ -------------
                    งบการเงินรวม                 งบการเงินเฉพาะของธนาคาร   

                    2544          2543          2544                     2543

  เงินกองทุนชั้นที่ 1     7.93          8.24          7.85                     8.23

  เงินกองทุนทั้งสิ้น      12.67         12.95         12.53                    12.94
  ----------------- ------------- ------------- ------------------------ -------------

(3.5) สภาพคล่อง

ธนาคารฯ มีนโยบายการบริหารสภาพคล่องของธนาคารให้เป็นไปอย่างมีประสิทธิภาพ
โดยมีวัตถุประสงค์หลักในการดำรงสินทรัพย์สภาพคล่องของธนาคารให้เป็นไปตามหลักเกณฑ์การดำรงสินทรัพย์สภาพคล่องของธนาคารแห่งประเทศไทย
นอกเหนือจากนี้การกำหนดนโยบายสภาพคล่องของธนาคารยังเป็นไปเพื่อการบริหารสินทรัพย์
และหนี้สินของธนาคารให้เกิดความสมดุล โดยพิจารณาถึงความเสี่ยงด้านสภาพคล่อง
รายได้ด้านดอกเบี้ยรับ – จ่าย
โครงสร้างของสินทรัพย์และหนี้สินทั้งระยะสั้นและระยะยาวของธนาคาร
รวมถึงผลกระทบต่อสภาพคล่องของธนาคารอันอาจเกิดขึ้นได้จากสภาวะเศรษฐกิจของตลาดเงินตลาดทุนทั้งในประเทศและต่างประเทศ
การบริหารงานดังกล่าวอยู่ภายใต้การพิจารณาควบคุมดูแลของคณะกรรมการบริหาร
สินทรัพย์และหนี้สินของธนาคาร อันประกอบด้วยผู้บริหารระดับสูงของธนาคาร
ซึ่งมีการประชุมหารืออย่างสม่ำเสมอ ณ วันที่ 31 ธันวาคม 2544
ธนาคารมีสินทรัพย์สภาพคล่องเท่ากับ 56,679 ล้านบาท คิดเป็นร้อยละ 15.36 ของสินทรัพย์รวม
ซึ่งประกอบด้วย

1. เงินสด จำนวน 6,246 ล้านบาท

2. รายการระหว่างธนาคารและตลาดเงิน จำนวน 18,112 ล้านบาท

  3. เงินลงทุนในหลักทรัพย์ที่มีสภาพคล่อง จำนวน 32,321 ล้านบาท